CELEX: 62022TN0039
Language: fi
Date: 2022-01-19 00:00:00
Title: Asia T-39/22: Kanne 19.1.2022 – OA v. parlamentti

28.3.2022   
            
            
               FI
            
            
               Euroopan unionin virallinen lehti
            
            
               C 138/25
            
         
      Kanne 19.1.2022 – OA v. parlamentti
      (Asia T-39/22)
      (2022/C 138/30)
      Oikeudenkäyntikieli: englanti
      
         Asianosaiset
      
      
         Kantaja: OA (edustajat: asianajajat G. Rossi ja F. Regaldo)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  hyväksymään kanteen
               
            
                  —
               
               
                  kumoamaan molemmat riidanalaiset päätökset (lukuun ottamatta toisen päätöksen sitä osaa, jossa vastaaja hyväksyi eläkeikää koskevan valituksen)
               
            
                  —
               
               
                  toteamaan, että kantajan eläkkeen määrä on vahvistettava kantajan 24.6.2010 ja 31.3.2021 välisenä aikana saamien kaikkien palkkojen keskiarvon perusteella (pro-rata-sääntö)
               
            
                  —
               
               
                  toteamaan, että kantajan eläkkeen määrän laskemista varten on otettava huomioon myös hänen 27.7.2004 ja 1.7.2009 välisenä aikana toimielimessä suorittama palveluaika
               
            
                  —
               
               
                  velvoittamaan vastaajan korvamaan kantajalle aiheutuneet vahingot (kannekirjelmän) 74 kohdassa viitatun kaavan mukaisesti määriteltävällä määrällä tai millä tahansa muulla määrällä, jota unionin yleinen tuomioistuin mahdollisesti pitää oikeana ja kohtuullisena (sellaisessa tapauksessa – joka kiistetään ja johon ei uskota –, että unionin yleinen tuomioistuin ei määrää ylempänä 2, 3 ja 4 kohdassa mainitun mukaisesti, ja
               
            
                  —
               
               
                  velvoittamaan vastaajan (joka tapauksessa) korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahdeksaan kanneperusteeseen.
      
                  1)
               
               
                  Ensimmäinen kanneperuste: riidanalaisissa päätöksissä on vahvistettu etukäteen tiettyjä yksityiskohtaisia menetelmiä kantajan eläkeoikeuksien määrän laskemista varten ja kanne on otettava sen takia tutkittavaksi.
               
            
                  2)
               
               
                  Toinen kanneperuste: riidanalaisissa päätöksissä tulkitaan väärin unionin yleisen tuomioistuimen tutkittavaksi ottamisesta antamaa oikeuskäytäntöä.
               
            
                  3)
               
               
                  Kolmas kanneperuste: kantajan vaatimasta ratkaisusta ei aiheudu haittaa vastaajalle edes siinä tapauksessa, että kantajan aikaisempaan työsuhdeasemaan tulee muutoksia tulevaisuudessa.
               
            
                  4)
               
               
                  Neljäs kanneperuste: kantajan 2004 ja 2009 välillä suorittama palvelu pitää ottaa huomioon toimielimessä suoritettuna palveluaikana.
               
            
                  5)
               
               
                  Viides kanneperuste: eläkeiän uudelleenmäärittelyn pitäisi johtaa 63 vuoden eläkeiän vahvistamiseen, ellei vastaajan tulevaisuudessa tekemästä päätöksestä muuta johdu.
               
            
                  6)
               
               
                  Kuudes kanneperuste: niin sanottua pro-rata-sääntöä on sovellettava.
               
            
                  7)
               
               
                  Seitsemäs kanneperuste: henkilöstösääntöjen 72 artiklan 2 kohdan mahdollinen osittainen soveltamatta jättäminen (viittaus sanoihin ”viimeinen” ja ”viimeinen”) yhdenvertaisuuden periaatteen ja suhteellisuusperiaatteen loukkausten poistamiseksi.
               
            
                  8)
               
               
                  Kahdeksas kanneperuste: vahingonkorvausvaatimus.